ΑΘΗΝΑ 5/9/2017

ΑΡ. ΠΡΩΤ.: 3493

ΠΡΟΣ: ΣΩΜΑΤΕΙΑ ΜΕΛΗ

ΠΡΟΝΟΙΑΚΩΝ ΜΟΝΑΔΩΝ ΠΟΕΔΗΝ

Συνάδελφοι,

Μεγάλη επιτυχία είχε η σημερινή κινητοποίηση μας 5/9/2017 στο Υπουργείο Εργασίας. Συμμετείχε πολύς κόσμος με ευρηματικά πανό.

**Είδαμε την Αν.Υπουργό Εργασίας κα Φωτίου, η οποία υπαναχώρησε και μας διαβεβαίωσε ότι θα τροποποιηθεί το άρθρο 59 του Νομοσχεδίου του Υπουργείου Εργασίας που συζητείται στην Βουλή και απολύει το επικουρικό προσωπικό. Η νέα τροποποιημένη διάταξη θα προβλέπει την ανανέωση της θητείας όλου του επικουρικού προσωπικού, ανεξαρτήτου ετών υπηρεσίας, έως 31-12-2018 χωρίς αστερίσκους και προϋποθέσεις.**

**Θα το παρακολουθούμε και θα επανέλθουμε εάν χρειαστεί.**

Ζητήσαμε νέα συνάντηση με την Αν.Υπουργό Εργασίας κα Φωτίου για να συζητήσουμε όλα τα ζητήματα που αντιμετωπίζουν οι Προνοιακές Μονάδες και οι εργαζόμενοι (οργανισμοί, νυχτερινά, μετακινήσεις, πρόσληψη προσωπικού, τεχνική υποστήριξη κ.α.). Θα πραγματοποιηθεί την άλλη εβδομάδα.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ